Aðeins er hægt að fá einn kassa lánaðan í einu . Safnkassarnir eru lánaðir viðtakendum að kostnaðarlausu . Viðtakendur sækja kassa á mánudegi og skila á föstudegi í Þjóðminjasafnið , Suðurgötu 41 . Kassinn inniheldur upplýsingar um heimilislíf í baðstofu og leiki barna upp úr aldamótum 1900 . Kassinn nýtist einkum við kennslu samfélagsgreina og í textílmennt , smíði og hönnun . Kassanum fylgir ítarleg upplýsingamappa um íslensku ullina , notkun og vinnsluaðferðir . Matarkassinn inniheldur matarílát og mataráhöld eins og aska , spæni , sleifar og trog . . Í leikfangakassanum er að finna leggi , kjúkur , kjálka , völur og horn fyrir búleik . Í honum eru einnig útskorin tréleikföng , borðspil og púsluspil , svo nokkuð sé nefnt . Fræðsluefni um þjóðveldisöld fylgir og landakort sem skýra helstu siglingaleiðir og landnámið . Í kassanum er líka hnefatafl og rúnasteinar sem hægt er að leika með .